
Π  Ρ  Ο  Σ  Κ  Λ  Η  Σ  Η

ΤΩΝ ΜΕΤΟΧΩΝ ΣΕ ΕΚΤΑΚΤΗ  ΓΕΝΙΚΗ ΣΥΝΕΛΕΥΣΗ


Το Διοικητικό Συμβούλιο της Ανώνυμης Εταιρείας ''ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ Α.Ε.'', σύμφωνα με το K.Ν. 2190/20 ''περί Ανωνύμων Εταιρειών'', το Καταστατικό της Εταιρείας, όπως τροποποιήθηκαν και ισχύουν,  και την από 16.12.2004 [Θέμα  5ο]  απόφασή του,  κ α λ ε ί  τους κ.κ. Μετόχους της σε Έκτακτη Γενική Συνέλευση, στις  21 Ιανουαρίου 2005, ημέρα      Παρασκευή και ώρα 11.00΄, στα Κεντρικά Γραφεία της Εταιρείας στη Θεσσαλονίκη, οδός Μητροπόλεως 34, με

ΘΕΜΑΤΑ  ΗΜΕΡΗΣΙΑΣ ΔΙΑΤΑΞΗΣ

1. Ακύρωση σύμφωνα με το άρθρο 16 παρ. 12 του Κ.Ν. 2190/1920 των 195.840 ιδίων μετοχών, αποκτηθεισών από την Εταιρεία με σκοπό τη στήριξη  της χρηματιστηριακής τους τιμής  βάσει της από 16.11.2001 Απόφασης της Τακτικής Γενικής Συνέλευσης των Μετόχων, και επακόλουθη μείωση του Μετοχικού Κεφαλαίου διά της ακυρώσεως.

2. Τροποποίηση των περί κεφαλαίου άρθρων 3 και 28 του Καταστατικού λόγω μείωσης του Μετοχικού Κεφαλαίου. 

3. Διάφορα – Ανακοινώσεις.

Όλοι οι μέτοχοι της Εταιρίας έχουν δικαίωμα να λάβουν μέρος στη Συνέλευση και να ψηφίσουν, είτε αυτοπροσώπως είτε με αντιπρόσωπο.

Για να λάβουν μέρος στη Γενική Συνέλευση οι κ.κ. Μέτοχοι, σύμφωνα με τις διατάξεις του Κ.Ν. 2190/20 ''περί Ανωνύμων Εταιρειών'' και το Καταστατικό της Εταιρείας, όπως τροποποιήθηκαν και ισχύουν :

Α.
Εάν οι μετοχές που έχουν αποϋλοποιήσει, δεν βρίσκονται στον Ειδικό Λογαριασμό, πρέπει να δεσμεύσουν το σύνολο ή μέρος των μετοχών που κατέχουν, μέσω του Χειριστή τους και να παραλάβουν από αυτόν την σχετική Βεβαίωση Δέσμευσης Μετοχών, την οποία και να καταθέσουν στην Εταιρεία  (Κεντρικά Γραφεία, Μητροπόλεως 34 - Θεσσαλονίκη, T.K. 54110, 7ος όροφος, Διεύθυνση Οικονομικών Υπηρεσιών - κ. ΣΟΦΙΑ ΣΤΑΥΡΙΔΟΥ, Τμήμα Εξυπηρέτησης Μετόχων - Τηλ. 2310-296536, FAX 2310-228221) πέντε (5) τουλάχιστον εργάσιμες ημέρες πριν από την ημερομηνία σύγκλησης της εν λόγω Συνέλευσης, δηλαδή μέχρι και την Πέμπτη 13.01.2005.

Β.
Εάν οι μετοχές που  έχουν αποϋλοποιήσει  βρίσκονται στον Ειδικό Λογαριασμό, πρέπει να δεσμεύσουν, με δήλωσή τους στο Κεντρικό Αποθετήριο Αξιών Α.Ε., το σύνολο ή μέρος των μετοχών που κατέχουν, να παραλάβουν από το Κεντρικό Αποθετήριο Αξιών τη σχετική Βεβαίωση Δέσμευσης Μετοχών, και να την καταθέσουν στην Εταιρεία, ως άνω.

Μέχρι την ίδια ημερομηνία  13 Ιανουαρίου 2005  π ρ έ π ε ι  να κατατεθούν στην Ε.Β.Ζ. ΑΕ και στην αυτή, ως άνω, αρμοδία κ. ΣΟΦΙΑ ΣΤΑΥΡΙΔΟΥ και οι σχετικές  βεβαιώσεις δέσμευσης μετοχών και τα τυχόν έγγραφα αντιπροσώπευσης.

ΘΕΣΣΑΛΟΝΙΚΗ,   16 ΔΕΚΕΜΒΡΙΟΥ 2004

